מה קורה בתוך חדר בריחה?
מי הולך לחדר בריחה?
מה אם החידות קשות מדי?
האם חדרי בריחה מתאימים גם לילדים?
מה אם ארצה לצאת באמצע?
חדר בריחה, הידוע גם בכינוי, חדר מילוט, הינו משחק הרפתקה פיזי אשר בו השחקנים צריכים לברוח מחדר בתוך פרק זמן מוגדר מראש (לרוב 60 דקות). החדרים מעוצבים בצורה שונה ועל פי קונספט כלשהוא, כמו סרט, ספר, אירוע היסטורי וכדומה.
ישנם חדרים בעלי אופי של אימה, קומדיה, הרפתאות ועוד.
כל חדר פועל בצורה שונה ובעל חידות שונות ומתאים לקבוצות בגדלים ומאוכלוסיות גיל שונות).
בעת ההגעה לחדר הבריחה, לרוב עוברים תדרוך אשר מסביר על חוקי החדר ובית העסק. בחלק מחדרי הבריחה התדרוך מבוצע על ידי מדריך ובחלקם על ידי הצגת סרטון וידאו אשר מתאר את החדר ויכניס אתכם לאווירה המתאימה. לאחר מכן, תלוו על ידי מדריך לדלת הכניסה לחדר הבריחה והמשחק יתחיל.
בזמן השהות בחדר, על הקבוצה לאתר רמזים ולפתור חידות על מנת לצאת מהחדר במסגרת הזמן שהוגדרה.
ישנם חדרים הפועלים בצורה לינארית, משמע, עליכם לפתור חידה אחר חידה בסדר הנכון על מנת להגיע לפתרון הסופי ולצאת מהחדר וישנם חדרים אשר פועלים בצורה בלתי-לינארית, משמע, ניתן לפתור מספר חידות במקביל.
במידה והמדריך בחדר שבו אתם נמצאים לא מסביר על השיטה בחדר, הקפידו לשאול שכן הדבר עלול לעלות לכם בדקות יקרות של משחק בחדר.
חדרי בריחה נועדו לאנשים שאוהבים להנות, אנשים שנהנים לשחק במשחקים ומחפשים משהו חדר ומאתגר.
חדרי הבריחה נועדו לאנשים שמחפשים דרך לאתגר את המוח ואת הגוף במקביל, לשלב פעילות עם חברים ומשפחה ואף חברים לעבודה.
חדרי בריחה הם מקום נהדר לימי גיבוש עסקיים אשר יסייעו בגיבוש של העובדים שלכם.
ישנם עסקים שאף משתמשים בחדרי בריחה במקום במרכזי הערכה וזאת על מנת לאתר מועמדים בעלי יכולת חשיבה מחוץ לקופסא, יכולת מנהיגות, עבודה בצוות וניתוח נתונים מהיר ואיכותי.
חדרי בריחה תוכננו להיות מאתגרים. הרי לא נהנים כשהכל קל מדי, נכון? כל חדר בריחה מתכנן את החדרים בצורה כזו שיתאימו לקהל היעד ורובם אף מפרסם את דרגת הקושי באתר / פורטל.
הקפידו לתאם ציפיות מול המדריך טרם כניסתכם לחדר באיזה אופן תרצו לקבל רמזים ו/או פתרונות לחידות בהם אתם מתקשים.
ישנם חדרי בריחה אשר מתאימים ו/או מותאמים לילדים. הקפידו לברר את גיל המינימום טרם הזמנת החדר.
לרוב, ילדים מתחת לגיל 10 צריכים ליווי של מבוגר, אך שוב, כל חדר והתנאים שלו.
יש לתאם מול המדריך טרם הכניסה לחדר איך מבקשים לצאת מהחדר על מנת לקבל תגובה מהירה.
מומלץ ללכת לשירותים ולשתות לפני הכניסה לחדר שכן אסור להכניס שתיה ואוכל לחדרים.
שימו לב, אסור להכניס לחדרים גם אמצעים אלקטרונים, לרבות פלאפונים, שעונים חכמים, מצלמות וכדומה.
Escaper הינו פורטל העוסק בתחום חדרי הבריחה בישראל.